קארו אמרלד

**קרוליין אזמרלדה ואן דר ליו** הידועה בשם הבמה **קארו אמרלד** (בהולנדית: **Caroline Esmeralda van der Leeuw**; נולדה ב-26 באפריל 1981) היא זמרת פופ וג'אז הולנדית. היא פעילה מאז 2007, וזכתה לפרסום בשנת 2009 עם סינגל הבכורה שלה, "Back It Up". הסינגל הבא "A Night Like This" הגיע לראש המצעדים בהולנד.
אלבום הבכורה של קארו אמרלד, "Deleted Scenes from the Cutting Room Floor", יצא לאור ב-29 בינואר 2010. באוגוסט 2010, האלבום צעד במשך 30 שבועות במקום הראשון במצעד האלבומים ההולנדי, ובכך קבע שיא של כל הזמנים, אשר גבוה בשבוע אחד מהשיא של האלבום Thriller של מייקל ג'קסון. ב-3 באוקטובר 2010 זכתה אמרלד בפרס אדיסון למוזיקה הולנדית לאמנית הטובה ביותר. בשנת 2013 יצא אלבום האולפן השני שלה, בשם "The Shocking Miss Emerald". האלבום נכנס למקום הראשון במצעדי האלבומים ההולנדי והבריטי ומכר מעל 600,000 עותקים.

## חיים אישיים
קרוליין אזמרלדה ואן דר ליו נולדה ב-26 באפריל 1981 באמסטרדם, הולנד, לאב הולנדי ולאם ילידת ארובה. היא החלה ללמוד שירה בגיל 12 אצל ג'יימס גילופו באמסטרדם והצטרפה ללהקת בנות ווקאלית, Les Elles, תחת הדרכתו. לאחר התיכון, היא הוכשרה כזמרת ג'אז בקונסרבטוריון של אמסטרדם, וסיימה את לימודיה בשנת 2005.
במרץ 2014 ילדה אמרלד את בתה הראשונה, ובאוגוסט 2017 את בתה השנייה.

## קריירה
### 2007–2008: תחילת הקריירה
בתחילת 2007, המפיק ההולנדי יאן ואן וירינגן הזמין את ואן דר ליו לבצע שיר שהפיק עם המפיק-כותב השירים דייוויד שרורס. השיר, "Back It Up", נכתב על ידי שרורס והפזמונאי הקנדי וינס דג'ורג'יו והתבסס על ביט היפ הופ שנוצר על ידי רובין ולדמן ויאן ואן וירינגן (Jan van Wieringen). השירה הג'אזית של ואן דר ליו נחשבה ל"התאמה מושלמת" לשיר החדש.

הדמו הוצג בפני חברות תקליטים שונות, אך ללא תוצאה. לאחר מכן הגיע הדמו לידיעת הציבור ברחבי העולם באינטרנט ותחנות רדיו החלו להשמיע את השיר.

דג'ורג'יו, שרורס, ואן וירינגן ואן דר ליו הבינו שלסאונד שלהם יש פוטנציאל והחלו לעבוד על אלבום אולפן קונספטואלי עם ואן דר ליו. הכתיבה החלה בקיץ 2008 תוך שימוש במיקס של "Back It Up", ג'אז משנות ה-40 וה-50, מוזיקה קלה, ומוזיקה לטינית. הם השתמשו בדגימות מוזיקליות של כלי נגינה, ושאבו ממגוון רחב של השפעות, כולל נגן העוגב ג'קי דייוויס, המלחין מרטין דני, מלך הממבו פרז פראדו, מוזיקת הג'אז של שנות העשרים עד שנות ה-30 של המאה ה-20, וההשראות הקוליות של ואן דר ליו עצמה לאחיות אנדרוז, בילי הולידיי ושרה ווהן. ואן דר ליו הייתה שותפה לכתיבת מספר שירים באלבום, ואן וירינגן היה שותף ליצירת השירים "The Other Woman" ו-"Dr Wanna Do".

### 2009–2012: Deleted Scenes from the Cutting Room Floor
[ממוזער|קארו אמרלד בהופעה ב[רוטרדם|רוטרדאם, הולנד (2010)]]
לאחר שנדחו ביד מסקפ חברות תקליטים, הקים שרורס חברת תקליטים עצמאית בשם Grandmono. הסינגל "Back It Up" יצא לאור ב-6 ביולי 2009. השיר זכה להשמעות ולפופולריות בן-לילה ונכנס לטופ 40 ההולנדי במשך 12 שבועות, בשיאו הגיע למקום ה-12.

אלבום הבכורה של אמרלד, "Deleted Scenes from the Cutting Room Floor", יצא לאור ב-28 בינואר 2010 בהולנד על ידי Grandmono. הוא נכנס למקום הראשון במצעד האלבומים ונשאר שם במשך שבועות. באוגוסט 2010, האלבום היה במקום הראשון במשך 27 שבועות, ובכך שבר את שיא המצעד של מייקל ג'קסון עבור Thriller (26 שבועות משנת 1983). האלבום חזר למקום הראשון, ושהה בסך הכל 30 שבועות לא רצופים במקום הראשון במצעד האלבומים ההולנדי.

האלבום הגיע למעמד פלטינה כפולה בהולנד (יותר מ-100,000 עותקים) ב-5 ביולי 2010. הוא הגיע לפלטינה משולשת באוגוסט 2010, ארבע פעמים פלטינה (יותר מ-200,000 עותקים) בנובמבר 2010, ושש פעמים פלטינה (יותר מ-300,000 עותקים) בדצמבר 2011. האלבום הוסר מהמצעד ההולנדי לאחר 104 שבועות בשל חוק הקובע כי אלבומים לא יכולים לבלות יותר משנתיים במצעד. עם כניסתו מחדש, האלבום טיפס בחזרה למקום השמיני.

הסינגל השני מהאלבום, "A Night Like This", יצא בדצמבר 2009. השיר היה רשום במצעד ההולנדי במשך 26 שבועות, והגיע לשיאו במקום הראשון בינואר 2010. זה היה השיר המושמע ביותר בהולנד בשנת 2010.

בשנת 2011, "Deleted Scenes from the Cutting Room Floor" שוחרר ברחבי אירופה וזכה להצלחה מסחרית גדולה. השיר הפך ללהיט בבריטניה (עם מכירות מעל 360,000 עותקים, 8 שבועות בטופ 10,בשיאו טיפס למקום הרביעי), בגרמניה (מכירות מעל 280,000 עותקים, בשיאו במקום החמישי וסינגל פלטינה עבור השיר "A Night Like This" עם מכירות מעל 340,000), בפולין (6× פלטינה עם מכירות מעל 60,000 עותקים), באיטליה (סינגל זהב עבור "Back it Up"), ובאוסטריה (מקום ראשון עם "A Night Like This"). בבריטניה, כל ששת הסינגלים והאלבום כולו היו ברשימה A של BBC Radio 2. מעל 1,400,000 אלבומים נמכרו באירופה.

בשל הצלחתו יוצאת הדופן, האלבום נכלל בפרק של הגרסה ההולנדית של *Classic Albums* באפריל 2012.

בינואר 2011 זכתה אמרלד בפרס "Popprijs 2010" עבור מופע הפופ ההולנדי הטוב ביותר לשנת 2010. בתחילת 2012 זכתה אמרלד בפרס "מצלמת הזהב" למוזיקה הבינלאומית הטובה ביותר ובפרס אקו לשחקן הבינלאומי החדש הטוב ביותר.

### 2013–2014: The Shocking Miss Emerald
באפריל 2013 יצא אלבום האולפן השני של קארו אמרלד," The Shocking Miss Emerald". הוא כלל את הסינגלים "Tangled Up" ו-"Liquid Lunch". האלבום הגיע למקום הראשון במצעד האלבומים הבריטי. היא הופיעה בבריטניה בתיאטרון הרדיו של ה-BBC; הסדרה שודרה ברדיו 2 של ה-BBC וב-BBC Red Button.

ב-29 ביוני 2014 ניגנה את מוזיקת הפתיחה על במת הפירמידה בפסטיבל גלסטונברי 2014.

### 2015–2020: Emerald Island
באפריל 2015 הוציאה אמרלד סינגל בשם "Quicksand".

במרץ 2017 הוציאה אמרלד מיני-אלבום בהשראת אקזוטיקה, "Emerald Island". הוא שוחרר כדי ללוות את סיבוב ההופעות של אי האזמרגד.

ביוני 2020 הוציאה אמרלד את "Wake Up Romeo", הסינגל הראשון שלה מזה שלוש שנים.

### 2022-הווה: הירדן
ב-23 באוגוסט 2022, קארו נחשפה כקול מאחורי המופע החדש "The Jordan". אלבום הבכורה שלה, "Nowhere Near the Sky", יצא לאור ב-10 בפברואר 2023. שלושת הסינגלים הראשונים מהאלבום הם "You Don't Even Know Me", "Dancing Naked in the Sun" ו-"The Room".

## קישורים חיצוניים

* 
* 20px|קישור= קארו אמרלד, ברשת החברתית פייסבוק **(באנגלית)**
* 20x20px|קישור= קארו אמרלד, ברשת החברתית אקס (טוויטר) **(באנגלית)**
* 20px|קישור= קארו אמרלד, ברשת החברתית אינסטגרם **(באנגלית)**
* 20px|קישור= קארו אמרלד, ברשת החברתית טיקטוק **(באנגלית)**
* 20px|קישור= קארו אמרלד, ברשת החברתית Vimeo **(באנגלית)**
* 20px|קישור= קארו אמרלד, ברשת החברתית Flickr **(באנגלית)**
* אמרלד קארו, ברשת החברתית Pinterest **(באנגלית)**
* 20px קארו אמרלד, במסד הנתונים המוזיקלי AllMusic **(באנגלית)**
* 20px קארו אמרלד, במסד הנתונים במוזיקלי Discogs **(באנגלית)**
* 20px קארו אמרלד, במסד הנתונים המוזיקלי MusicBrainz **(באנגלית)**
* 30px קארו אמרלד, במסד הנתונים המוזיקלי Genius **(באנגלית)**
* קארו אמרלד, באתר המוזיקה Spotify **(באנגלית)**
* 30px קארו אמרלד, באתר המוזיקה אפל מיוזיק **(באנגלית)**
* 20px קארו אמרלד, באתר המוזיקה SoundCloud **(באנגלית)**
* 20px קארו אמרלד, באתר המוזיקה Musixmatch **(באנגלית)**
* 55px קארו אמרלד, באתר המוזיקה Tidal **(באנגלית)**
* 44px קארו אמרלד, באתר המוזיקה Deezer **(באנגלית)**
* 20px קארו אמרלד, באתר המוזיקה Last.fm **(באנגלית)**

## הערות שוליים

קטגוריה:אמנים הולנדים
קטגוריה:זמרות הולנדיות
קטגוריה:זוכי פרס המוזיקה של MTV אירופה
קטגוריה:זמרות ג'אז